
[bookmark: _Toc225870479]ИКОНОМИЧЕСКИ И ПАРИЧЕН СЪЮЗ, ИКОНОМИЧЕСКО И СОЦИАЛНО СБЛИЖАВАНЕ

· Преглед на Регламента относно оповестяването на информация за финансирането за устойчиво развитие


	Докладчик
	Javier DOZ ORRIT (група „Работници“ — ES)

	
	

	Отправни документи
	COM(2025) 841 final 
EESC-2025-04434-00-00-AC



Основни аспекти

ЕИСК препоръчва:

· да се гарантира, че всяко опростяване на законодателството за финансиране за устойчиво развитие, включително изискванията за оповестяване, не отслабва приноса на финансовата система и нейните кредитни и инвестиционни продукти за постигането на целите на Европейския зелен пакт в рамките на правно обвързващите срокове, нито мерките срещу заблуждаващите твърдения за екосъобразност; 
· да се поддържат надеждността и целостта на Регламента относно оповестяването на информация за финансирането за устойчиво развитие (РОИФУР), като се запазят изключванията, определени в предложението на Комисията за преразглеждане, опирайки се на признати екологични и социални стандарти; 
· да се запази силно рационализиран и стандартизиран набор от изисквания за оповестяване на равнище субект, ограничено до информация, която не може да бъде получена по съдържателен начин от докладването за отделните продукти; 
· да се изисква оповестяване за цялата категория на основата на ограничен и стандартизиран набор от показатели, свързани с основните неблагоприятни въздействия, с цел да се намали разпространението на специализирани и специфични за продукта показатели; 
· да се засили ролята на отговорното управление и да се увеличи интегрирането му в целия РОИФУР;
· управляваните портфейли да останат в обхвата на определението за финансови продукти съгласно РОИФУР;
· да се запази основаният на оповестяване подход по отношение на признаването на инвестициите с положително социално или екологично въздействие в рамките на категориите за прехода и за устойчивост, като същевременно се увеличи надеждността чрез по-ясни гаранции;
· да се увеличат изискванията за плановете за прехода съгласно критериите за допустимост на категорията за прехода. Критериите за устойчиво финансиране следва да изискват от дружествата да приемат надежден план за постепенен отказ от изкопаемите горива, и по-специално въглищата, в съответствие с Парижкото споразумение;
· да се осигури съгласуваност с по-широката рамка за финансиране за устойчиво развитие, като се гарантира, че категориите продукти не противоречат на целите на политиката на ЕС в областта на климата и енергетиката.

	За контакт
	Gerald Klec

	Тел.
	+32 25469909

	Eлектронен адрес
	Gerald.Klec@eesc.europa.eu





· Интеграция на пазара на ЕС и ефективен надзор

	Докладчик
	Antonio GARCÍA DEL RIEGO (група „Работодатели“ — ES)

	
	

	Отправни документи
	COM (2025) 941 final 
COM (2025) 942 final
COM (2025) 943 final
EESC-2025-04268-00-00-AC



Основни аспекти

ЕИСК:

· [bookmark: _Toc225870480]счита, че капиталовите пазари допринасят за разпределянето на капитала и отразяват доверието на едно общество в собственото му бъдеще;
· [bookmark: _Toc225870481]призовава съзаконодателите да подкрепят целите и мерките, определени в предложенията на Европейската комисия, и подчертава, че са необходими по-амбициозни реформи; призовава държавите членки да се ангажират твърдо с интеграцията на капиталовите пазари и да развиват местните пазари;
· [bookmark: _Toc225870482]призовава съзаконодателите да подкрепят централния надзор на пазарните инфраструктури със значителни трансгранични дейности; подчертава, че надзорът следва да води до идентични резултати в целия ЕС; препоръчва ясно разпределение на отговорностите с цел намаляване на дублирането и сложността, както и координация, за да се избегнат припокриващи се нива на надзор;
· [bookmark: _Toc225870483]призовава да се обмисли премахването на допълнителни припокриващи се задължения за докладване в секторното законодателство, както и да се гарантират еднакви условия на конкуренция по време на преговорите; препоръчва допълнителни стимули за клиринга от страна на управителите на фондове; призовава за оценка на прилагането на принципа на пропорционалност съгласно рамката на DORA;
· [bookmark: _Toc225870484]призовава за мерки за засилване на прозрачността и намаляване на фрагментацията на ликвидността на капиталовите пазари в ЕС; препоръчва засилване на равнопоставените условия между механизмите за изпълнение, включително преразглеждане на изискванията за прозрачност за систематичните участници (СУ); предлага ESMA и Органът за контрол на финансовата дейност на Обединеното кралство (FCA) да работят заедно за решаване на проблемите с данните; подкрепя предложеното включване на СУ в консолидираните данни за капиталовите инструменти преди сключването на сделките;
· [bookmark: _Toc225870485]предлага да се разгледа възможността за създаване на категория „покрити трансгранични облигации“ за големите частни емисии ценни книжа съгласно нормативна уредба на равнището на ЕС под надзора на ESMA. ЕС следва да извлече прагматични поуки от успешните инициативи в чужбина. Подходящ пример е Законът на САЩ за подобряване на националните пазари на ценни книжа[footnoteRef:1] (NSMIA); [1:  	National Securities Markets Improvement Act of 1996 (Закон за подобряване на националните пазари на ценни книжа от 1996 г.), доклад, Конгрес на САЩ, 1996 г.] 

· [bookmark: _Toc225870486]приветства усилията за улесняване на иновациите и премахване на регулаторните пречки пред иновациите, основани на технологията на децентрализирания регистър (ТДР);
· подкрепя преразглеждането на Директивата относно окончателността на сетълмента и Директивата за финансовите обезпечения; препоръчва да се направи оценка на предложените промени в механизма за сетълмент, за да се гарантира, че преустановяването на прилагането на стандартните правила за несъстоятелността не се разширява неоснователно.

	За контакт
	Sergio Lorencio Matallana

	Тел.
	+32 25469240

	Eлектронен адрес
	Sergio.LorencioMatallana@eesc.europa.eu


[bookmark: _Toc75527081]

[bookmark: _Toc225870487]ЗАЕТОСТ, СОЦИАЛНИ ВЪПРОСИ И ГРАЖДАНСТВО


· Повишаване на качеството на заетостта и подобряване на условията на труд чрез въвеждане и насърчаване на свързани инструменти (включително ИИ) и укрепване на социалния диалог и колективното договаряне

	Докладчик

	Nicoletta MERLO (група „Работници“ — IT)

	Отправни документи
	Проучвателно становище по искане на кипърското председателство на Съвета на ЕС
EESC-2025-03786-00-00-AC-TRA



Основни аспекти
ЕИСК:
· [bookmark: _Toc225870488]подчертава, че ако спазват принципа на „човешки контрол“ изкуственият интелект (ИИ) и алгоритмичното управление (АУ) могат да подобрят качеството на заетостта и условията на труд, както и да подкрепят устойчивия растеж в икономически, екологичен и социален план чрез повишаване на производителността и конкурентоспособността в Европа;
· [bookmark: _Toc225870489]признава потенциала на ИИ като стратегически лост за укрепване на здравословните и безопасни условия на труд, при условие че се предотвратяват рисковете от дискриминация или злоупотреба;
· [bookmark: _Toc225870490]подчертава, че използването на ИИ може да подобри организацията на труда и равновесието между професионалния и личния живот;
· [bookmark: _Toc225870491]признава приноса на ИИ и инструментите за проучване на пазара на труда за предвиждане на нуждите от умения и подкрепа на формите за обучение, преквалификация и професионално развитие;
· [bookmark: _Toc225870492]обръща внимание на рисковете, свързани с въвеждането на ИИ и АУ, по-специално по отношение на увеличаването на работата, повишените психосоциални рискове, намалената автономност при вземането на решения и технологичния стрес. В съответствие с уредбата за ЗБУТ, според която работодателите трябва да оценяват всички рискове за здравето и безопасността на работниците, тези рискове попадат в обхвата на оценката на риска за ЗБУТ, когато е целесъобразно, и следва да бъдат преодолени чрез подходящи мерки с участието на социалните партньори и чрез колективно договаряне на подходящото равнище;
· [bookmark: _Toc225870493]подчертава, че е важно да се гарантират прозрачност, разбираемост и справедливост при използването на системи с ИИ и АУ;
· [bookmark: _Toc225870494]посочва, че е от ключово значение да се насърчава прозрачно, пропорционално и адекватно защитено използване на данни, включително чрез определяне на ясни ограничения за използването на вмешателски приложения;
· [bookmark: _Toc225870495]подкрепя резолюцията на Европейския парламент, в която Комисията се призовава да извърши задълбочена оценка на съществуващото законодателство, свързано с внедряването на ИИ и инструменти за АУ на работното място, и въз основа на резултатите от нея да представи предложение на ЕС, специално посветено на АУ на работното място, за да се вземат изцяло предвид особеностите на неговото въздействие върху условията на труд, като същевременно се избягва създаването на припокриващи се правни инструменти и се подобрява хармонизирането на вътрешния пазар; 
· [bookmark: _Toc225870496]признава, че приложимите понастоящем разпоредби, включително тези, произтичащи от Общия регламент относно защитата на данните (ОРЗД) и Акта за изкуствения интелект (Акт за ИИ), следва да бъдат изцяло изпълнени и прилагани по отношение на въвеждането на инструменти с ИИ и АУ на работното място; това представлява възможност принципите на Директивата за работа през платформа във връзка с АУ да се прилагат за всички работници с цел по-ефективната им защита; 
· [bookmark: _Toc225870497]подчертава централната роля на социалния диалог и колективното договаряне на всички равнища, както и структурираното сътрудничество между Европейска служба по изкуствен интелект, Европейската комисия и социалните партньори, за да се гарантира, че внедряването на ИИ допринася за справедлив, приобщаващ и конкурентен цифров преход, като систематично се отчитат измеренията, свързани с пола, поколенията и уязвимостта, както и нуждите на МСП.

	За контакт
	Ana Dumitrache

	Тел.
	+32 25468131

	Eлектронен адрес
	Ana.Dumitrache@eesc.europa.eu





· Социално приобщаване и независим живот за хората с увреждания чрез висококачествени и специализирани социални услуги

	Докладчик
	Pietro VITTORIO BARBIERI (група „Организации на гражданското общество“ — IT)

	

	Отправни документи
	Становище по собствена инициатива

	
	EESC-2025-03630-00-00-AC



Основни аспекти

ЕИСК:

· [bookmark: _Toc225158883][bookmark: _Toc225870498]отбелязва, че съществуващите данни показват тенденция към институционализация;
· [bookmark: _Toc225158884][bookmark: _Toc225870499]счита, че е необходимо да се приеме обвързваща директива, която да превърне член 19 от КПХУ на ООН в конкретни изисквания, като ясно дефинира понятията „институция“ и „услуги, основаващи се на общността“, и да се разгледа темата за трансинституционализацията. Същевременно е необходимо задължително прилагане на национални стратегии за деинституционализация със специални бюджети, срокове и измерими показатели, съвместно разработени с организациите на хората с увреждания;
· [bookmark: _Toc225158885][bookmark: _Toc225870500]призовава за включване на въпроса за деинституционализацията в плана за жилища на достъпни цени, интегрирането на изискванията за достъпност във всички инвестиции за жилищно строителство, финансирани от ЕС, разработването на национални стратегии за достъпни жилища и по-голямо взаимодействие между ЕСФ+, ЕФРР и InvestEU за насърчаване на подпомаганото жилищно настаняване в рамките на общност;
· [bookmark: _Toc225158886][bookmark: _Toc225870501]отново изтъква необходимостта от преразглеждане на предложението на Комисията за регламент относно международната защита на пълнолетни лица[footnoteRef:2] съгласно Конвенцията за правата на хората с увреждания (по-специално членове 12 и 19) като негов основен правен принцип; [2: 	OВ C, C/2024/1581, 5.3.2024 г., ELI.] 

· [bookmark: _Toc225158887][bookmark: _Toc225870502]призовава предпазните клаузи да бъдат запазени и засилени в бъдещата МФР за периода 2028—2034 г. и въпросът за европейските фондове да бъде обвързан с условия, за да се гарантира, че те в крайна сметка няма да финансират сегрегираща среда. 

	За контакт
	
	Valeria Atzori

	Тел.
	
	+ 32 25468774

	Електронен адрес
	
	Valeria.Atzori@eesc.europa.eu





[bookmark: _Toc24617160][bookmark: _Toc75527082][bookmark: _Toc225870503]ТРАНСПОРТ, ЕНЕРГЕТИКА, ИНФРАСТРУКТУРИ, ИНФОРМАЦИОННО ОБЩЕСТВО

· Освобождаване на електрическите превозни средства от категория N2 от изискванията за устройство за ограничаване на скоростта

	Докладчик
	Miroslav HAJNOŠ (група „Работници“ — SK)

	
	

	Отправни документи
	COM(2025) 999 final 
EESC-2026-00219-00-00-AC



Основни аспекти

ЕИСК:

· [bookmark: _Hlk221271736]подчертава, че опростяването на нормативната уредба не следва да бъде за сметка на установените стандарти за пътна безопасност или защитата на водачите и уязвимите участници в пътното движение, включително велосипедистите и пешеходците; 
· изтъква, че предложената инициатива трябва да остане в пълно съответствие с целите на общата транспортна политика на ЕС и да се вписва в рамката за пътна безопасност; 
· подчертава значението на търговските превозни средства с нулеви емисии за постигането на целите на ЕС в областта на климата, особено за дистрибуцията и предоставянето на услуги в градовете;
· призовава Комисията засега да запази освобождаването, ако бъде прието, обвързано с условия. Условията следва да бъдат свързани с оценка след определен период от време.

	За контакт
	Aleksandra Sarman Grilc

	Тел.
	+32 25468333

	Eлектронен адрес
	Aleksandra.SarmanGrilc@eesc.europa.eu





· Изчисляване на кредитите за емисии от тежкотоварни превозни средства (2025—2029 г.)

	Докладчик
	Corina MURAFA BENGA (група „Организации на гражданското общество“ — RO)


	Отправни документи
	(COM(2025) 784 final)

	
	EESC-2026-00229-00-00-AC



Основни аспекти

ЕИСК:

· отчита значението на автомобилната промишленост в европейската икономика по отношение на създаването на работни места, добавената стойност за икономиката и обществото като цяло и признава, че наличието на подкрепяща регулаторна рамка е от съществено значение, за да могат производителите да запазят конкурентоспособността си в световен мащаб, особено спрямо силно субсидирани международни участници, както и да се защитят висококвалифицираните работни места. Автомобилната промишленост обаче трябва да бъде част от колективните усилия за намаляване на емисиите на парникови газове;
· счита, че усилията следва да бъдат разпределени справедливо между производителите (от гледна точка на предлагането), транспортните дружества и товародателите (от гледна точка на търсенето) и държавния/енергийния сектор (инфраструктурата за зареждане като благоприятстващо условие) посочва необходимостта от благоприятстващи условия;
· препоръчва индексацията на изчисленията на кредитите и санкциите спрямо 2025 г. да се запази до 2027 г. Този временен подход осигурява гъвкавост в краткосрочен план, за да се избегнат незабавни санкции, като същевременно се запазва дългосрочната цялост на политиката в областта на климата и предвидимостта на икономическите политики.


	За контакт
	Maja Radman

	Тел.
	+32 25469051

	Eлектронен адрес
	Maja.Radman@eesc.europa.eu 





· Програма за научни изследвания и обучение на Европейската общност за атомна енергия за периода 2028—2032 г.


	Докладчик
	Alena MASTANTUONO (група „Работодатели“ — CZ)


	Отправни документи
	COM(2025) 594 final
EESC-2025-03597-00-00-AC



Основни аспекти

ЕИСК:

· призовава за подходящо финансиране за дружества от всякакви размери и за ангажирането на редица участници в партньорства за сътрудничество и трансгранични партньорства в сферата на научните изследвания и иновациите, като по този начин се засили конкурентоспособността на европейските промишлени екосистеми и икономическата сигурност на ЕС;
· счита разработването на енергия от ядрен синтез за ключово перо за финансиране в рамките на Програмата и смята, че е важно да се подкрепи ролята на ЕС в ITER с цел укрепване на европейската екосистема на енергията от ядрен синтез в световен мащаб и ускоряване на навлизането на пазара и разгръщането на енергия от ядрен синтез в ЕС;
· подчертава необходимостта от подходящо финансиране за разработването на други ядрени технологии в енергийния сектор, включително малки и усъвършенствани модулни реактори, горива и материали от ново поколение и безопасни решения за управлението на радиоактивни отпадъци и отработено гориво със специален акцент върху ядрения горивен цикъл;
· насърчава съсредоточаването на ресурси върху разработването и използването на ядрени технологии за несвързани с енергетиката цели, като например приложения в сектора на медицината, космическото пространство, селското стопанство и промишлеността; счита предотвратяването на риска, подготвеността за рискове и защитата на хората и околната среда от рискове за безопасността и сигурността за междусекторни цели на Програмата и призовава за повишаване на осведомеността за ядрените въпроси чрез комуникация и взаимодействие с представителите на гражданското общество;
· призовава за надлежни инвестиции в развитието на умения и компетентности в ядрената област с цел гарантиране на наличността както на таланти от световна класа, така и на квалифицирана работна сила; за тази цел насърчава интегрирането на ядрените въпроси в образованието на всички нива и засилване на популярността на професиите в областта на ядрената енергетика, като същевременно се засилва трансграничната мобилност и създаването на мрежи чрез инфраструктура за научни изследвания и технологии на високо равнище.

	За контакт
	Albert Precup

	Тел.
	+32 25469326

	Eлектронен адрес
	Albert.Precup@eesc.europa.eu





· Военна мобилност

	Докладчик
	Tomas ARVIDSSON (група „Работодатели“ — SE)

	
	

	Отправни документи
	COM(2025) 847 final 

	
	EESC-2025-04194-00-00-AC



Основни аспекти

ЕИСК:

· подчертава, че военната мобилност е от жизненоважно значение за възпирането и отбраната на ЕС, особено за държавите членки на първа линия и транзитните държави членки по източния фланг на ЕС, и призовава за:
· бързо укрепване на тези региони като основен приоритет при прилагането на регламента;
· опростяване и хармонизиране на правилата в областта на логистиката, митниците и транспорта, без да се подронват правата на работниците, условията на труд и безопасността;
· подчертава решаващата роля на гражданските ресурси и персонал по отношение на военната мобилност, като отправя искане за:
· ясни правни рамки за определяне на участието им както в мирно време, така и при кризи, прозрачност и обосновка за всички извънредни дерогации в рамките на Европейската система за подобрено реагиране в областта на военната мобилност (ЕСПРВМ), които, когато бъдат задействани, следва да останат обосновани, пропорционални и с ограничена продължителност, като същевременно се взема надлежно предвид благосъстоянието на водачите;
· справедливо обезщетение, надеждна защита (напр. застраховка); 
· инвестиции в работната сила в сектора на транспорта с цел подобряване на заетостта и условията на труд и обучението на работниците; 
· призовава за приоритетно финансиране от ЕС за инфраструктура и технологии с двойно предназначение, включително:
· железопътни линии, пътища, мрежи за данни, спътникови комуникации, дронове и иновативни задвижващи системи за повишаване на конкурентоспособността, сближаването на вътрешния пазар и устойчивостта;
· значително увеличаване на бюджета на Механизма за свързване на Европа (МСЕ) със специално заделени средства за военна мобилност;
· проучване на инвестиционен механизъм на ЕС за дългосрочно финансиране на широкомащабни проекти за военна мобилност;
· отправя искане за строги правила относно критериите за възлагане на договори за подизпълнение на граждански оператори за осъществяване на военен превоз, особено в автомобилния и морския сектор, като се гарантират:
· прозрачност, законосъобразност и данни за спазване на изискванията от страна на всички подизпълнители;
· прилагане, което включва проверки на разрешителните, документацията на превозните средства и спазването на дерогации;
· подчертава необходимостта от структуриран диалог с гражданското общество и социалните партньори от най-ранните етапи на планиране, обучение и учения с цел:
· гарантиране на общественото приемане и оперативната ефективност;
· въвеждане на гаранции за борба с корупцията, включително оповестяване на действителните собственици и възможност за одит при възлагането на обществени поръчки и възлагането на подизпълнители.

	За контакт
	Konstantina Angelopoulou

	Тел.
	+32 25469747

	Eлектронен адрес
	Konstantina.Angelopoulou@eesc.europa.eu




· Екологосъобразни корпоративни превозни средства

	Докладчик
	Corina MURAFA BENGA
(група „Организации на гражданското общество“ — RO)

	
	

	Отправни документи
	COM(2025) 994 final
EESC-2025-03938-00-00-AC



Основни аспекти

ЕИСК:

· препоръчва в регламента да се запази ясен сигнал в полза на превозните средства с нулеви и ниски емисии. Превозните средства с ниски емисии действат като краткосрочен и средносрочен фактор, способстващ за изграждането на инфраструктура за алтернативни горива и подкрепят адаптирането на промишлеността, когато се използват предимно в електрически режим; 
· обръща внимание на факта, че националните цели не следва да бъдат по-ниски от това, което пазарът вече постига, не трябва да се превръщат в цели само за предприятията по време на процеса на транспониране, трябва да бъдат придружени от ефективно разгръщане на поддържаща инфраструктура за зареждане и подходящ капацитет на електроенергийните мрежи, за да се запази конкурентоспособността на предприятията; 
· призовава държавите членки да обмислят данъчни стимули за декарбонизация на корпоративните автомобилни паркове, включително чрез премахване на преките и непреките предимства за корпоративните автомобили, използващи изкопаеми горива;
· потвърждава отново принципа на технологична неутралност за декарбонизацията на автомобилния транспорт. Планирането следва да бъде последователно за всички видове транспорт и да се придържа към критериите за устойчивост, жизнен цикъл и икономическа осъществимост; 
· призовава националните планове да бъдат обект на надзор на равнището на ЕС. Надзорът би трябвало да оценява изчерпателността на плановете и напредъка спрямо поставените цели, да дава възможност за структурирано сравнение на националните планове и да подпомага корективните последващи действия и споделеното учене.

	За контакт
	Albert Precup

	Тел.
	+32 25469326

	Eлектронен адрес
	Albert.Precup@eesc.europa.eu





· Пакет за европейските електроенергийни мрежи

	Докладчик
	Thomas KATTNIG (група „Работници“ — AT)


	Отправни документи
	COM(2025) 1005 final
COM(2005) 1006 final
COM(2005) 1007 final
EESC-2025-03854-00-00-AC

	
	



Основни аспекти

ЕИСК:

· подчертава, че устойчивите, сигурни и достъпни енергийни доставки трябва да бъдат признати за обществено благо и крайъгълен камък на просперитета, конкурентоспособността и социалното сближаване на ЕС;
· призовава за отразяващи разходите мрежови тарифи и за повишаване на таваните на ЕС за преференциалните такси, за да се даде възможност за диференцирани тарифи, които стимулират поведение, подкрепящо мрежата, гарантират предвидимост на инвестициите и намаляват финансовата тежест за потребителите;
· подкрепя разширяването на децентрализираното производство на енергия, което може да намали необходимостта от разширяване на мрежата и да засили приемането на енергийния преход от страна на обществеността;
· призовава за по-силна координация на ЕС при управлението на мрежата, като същевременно се запази отговорността на държавите членки за планиране и надзор, тъй като разходите за разширяване на мрежата, управлението на претоварването и стабилността на мрежата се поемат основно на национално равнище, и подчертава, че е важно да се ускори цифровизацията на електроенергийните мрежи и да се гарантира, че плановете за развитие на мрежата са в съответствие с националните планове в областта на енергетиката и климата;
· призовава за увеличаване на финансирането по линия на Механизма за свързване на Европа и подчертава значението на публичното съфинансиране за разширяването на мрежата, включително от институции като ЕИБ, като се гарантира създаването на европейска стойност, участието на МСП и навременното изпълнение на проектите при спазване на трудовото право (правото на ЕС и националното право) и колективното договаряне, като същевременно се предотвратява неоправдана дискриминация срещу определени видове дружества или държави членки. Предлага също така да се въведат подкрепяни от държавата хибридни капиталови инструменти, за да се намалят разходите за финансиране и да се гарантира, че предимствата се прехвърлят на ползвателите на мрежата чрез по-достъпни тарифи;
· подчертава, че инвестициите в инфраструктура трябва да допринасят за социално-икономическата стабилност и регионалното развитие, включително за създаването на възможности за заетост за работниците от секторите с висок въглероден интензитет в процес на преход;
· призовава за признаване на разширяването на мрежата като мярка, свързана със сигурността, и за включването му в механизмите за финансиране и подкрепа на Регламента за създаване на инструмента „Мерки за сигурността на Европа“ (SAFE), като същевременно се гарантират ускорени процедури за издаване на разрешения чрез предоставяне на достатъчно ресурси на органите.

	За контакт
	Giorgia Bordignon
	

	Тел.
	+32 25468535
	

	Eлектронен адрес
	GiorgiaAndrea.Bordignon@eesc.europa.eu 
	





· Справяне с недостига на жилища чрез политики за финансово достъпно, устойчиво и ориентирано към семействата жилищно настаняване

	Докладчик
	Thomas KATTNIG (група „Работници“ — AT)


	Отправни документи
	Проучвателно становище по искане на кипърското председателство на Съвета на ЕС
EESC-2025-3564-00-00-AC



Основни аспекти

ЕИСК:

· настоятелно призовава Комисията да приеме по-амбициозни мерки за справяне със структурната жилищна криза, като включи по-добри рамкови условия, право на подходящо и финансово достъпно жилищно настаняване в първичното законодателство на ЕС, препоръки за борба с продължаващата финансиализация, достатъчно финансиране и по-силен акцент върху младите хора, семействата и устойчивостта; 
· призовава за всеобхватно разбиране, съсредоточено върху съчетаването на екологичната отговорност с финансовата достъпност, за регулирано основно потребление на енергия за уязвимите домакинства и за забрана на изключването им от мрежата;
· призовава за разширено и ясно дефинирано изключение в правилата в областта на държавните помощи с цел опазване на ориентираните към общественото благосъстояние модели на жилищно настаняване в целия ЕС. Определянето на целевите групи и извършването на проверки на доходите следва да бъдат оставени на държавите членки в съответствие с принципа на субсидиарност;
· ЕИСК призовава наемодателите на жилища, отоплявани с изкопаеми горива, да поемат част от данъка върху въглеродните емисии, генерирани от тези домове, за да се защитят наемателите от прекомерно увеличение на наемите поради прехвърляне на разходи;
· признава ролята, която публично-частните партньорства могат да играят за предоставянето на жилища на достъпни цени, когато са съчетани с ясна рамка, задължителен предварителен анализ на стойността спрямо цената, оповестяване на отговорността, споделяне на приходите, договорна финансова достъпност и социални и екологични гаранции. Моделът на жилищно настаняване с ограничена печалба е чудесен пример за такова сътрудничество;
· отново заявява необходимостта държавите членки да представят социални планове за климата и да изпълнят определените в тях ангажименти;
· счита, че в следващата МФР трябва да бъдат увеличени средствата за Социалния фонд за климата, Фонда за справедлив преход и ЕСФ+, както и че потоците на финансиране от ЕС за екологосъобразно саниране трябва да са пряко достъпни за домакинствата и семействата в нужда.

	За контакт
	Francesco Napolitano

	Тел.
	+32 25468921

	Eлектронен адрес
	Francesco.Napolitano@eesc.europa.eu  




[bookmark: _Toc75527083][bookmark: _Toc225870504]ЕДИНЕН ПАЗАР, ПРОИЗВОДСТВО И ПОТРЕБЛЕНИЕ

· Сборен пакет от мерки в областта на цифровите технологии

	Докладчик
Съдокладчик
	Heiko WILLEMS (група „Работодатели“ — DE)
Angelo PAGLIARA (група „Работници“ — IT)


	Отправни документи
	COM(2025) 836 final 
COM(2025) 837 final 

	
	EESC-2025-03929-00-00-AC



Основни аспекти

ЕИСК:

· посочва, че сборният пакет от мерки в областта на цифровите технологии и сборният пакет от мерки в областта на ИИ следва да насърчават динамична, справедлива и устойчива цифрова икономика, която да е от полза за предприятията, работниците, потребителите и обществото като цяло, и че всички мерки за опростяване следва да се разработват и прилагат в партньорство с тях;
· призовава за ясни определения на понятията „лични данни“, „държател на данни“, „ползвател“, „услуга за обработка на данни“ и „пускане на пазара“ във всички актове, свързани с тази проблематика;
· препоръчва сроковете за прилагане на задълженията за високорисков ИИ да бъдат приведени в съответствие с наличието на хармонизирани стандарти, разработени от Европейския комитет за стандартизация (CEN)/Европейския комитет за стандартизация в електротехниката (CENELEC), с участието на социалните партньори, когато това е необходимо, и с използване на капацитета на нотифицираните органи;
· счита, че би било целесъобразно в случаите, когато доставчик класифицира система с ИИ като невисокорискова съгласно член 6, параграф 4, да се въвеждат подходящи механизми за прозрачност по отношение на компетентните национални органи;
· категорично подкрепя създаването на истински оперативно съвместимо единно звено за контакт на ЕС, обхващащо докладването по МИС2, ОРЗД, DORA, Регламента относно електронната идентификация и удостоверителните услуги и Директивата относно устойчивостта на критичните субекти;
· подкрепя по-голямото опростяване на документацията, докладването и процедурите, така че те да обхванат и малките предприятия със средна пазарна капитализация (в допълнение към МСП и стартиращите предприятия);
· счита, че задължителните изисквания за обмен на данни съгласно Акта за данните следва да се отнасят само за случаите, когато това е строго необходимо, например при извънредни ситуации или за защита на правата на работниците и основните права;
· насърчава Комисията да се съсредоточи върху стимулите за доброволно споделяне на данни и да насърчи прилагането на общи европейски пространства на данни, за да се поддържат прозрачността и доверието.

	За контакт
	Marco Manfroni

	Тел.
	+32 25469140

	Eлектронен адрес
	Marco.Manfroni@eesc.europa.eu




· Доклад за стратегическо прогнозиране за 2025 г.


	Докладчик
	Philip VON BROCKDORFF (група „Работници“ — MT)


	Отправни документи
	COM(2025) 484 final

	
	EESC-2025-03385-00-00-AC



Основни аспекти

ЕИСК:

· приветства доклада за стратегическо прогнозиране за 2025 г., но счита, че неговият аналитичен подход се придържа твърде близо до настоящите политически траектории, което ограничава неговата стойност за стратегическата подготвеност в дългосрочен план;
· подчертава, че в бъдещите доклади за прогнозиране трябва да се разглеждат радикалните смущения, включително нелинейните промени, изоставането на ЕС в областта на иновациите и вътрешните институционални предизвикателства, и да се направи оценка на цената на неразширяването в глобален контекст, във все по-голяма степен обусловен от сигурността;
· призовава за систематично използване на множество различни сценарии за изпитване на стратегии и стратегически хипотези с помощта на прозрачна методология;
· препоръчва да се установят общи, проверими показатели за целия ЕС за социално-икономическа и институционална издръжливост, като се подкрепя устойчивото благосъстояние като част от европейския социален модел, с изрично позоваване на Европейския стълб на социалните права;
· призовава настоятелно Комисията да предприеме корективни мерки във връзка с разпокъсаността на капиталовите пазари в ЕС, която ограничава ефективния поток на капитали към дружества от всякакъв мащаб, и подкрепя категорично бързото завършване на съюза на спестяванията и инвестициите като основен компонент на стратегията на ЕС за издръжливост;
· призовава за по-голямо признаване на предприемачеството, МСП и микропредприятията, като се отчита съществения им принос за заетостта и регионалната стабилност, както и за прилагането на прогнозирането за очертаване на конкретни пътища за преодоляване на изоставането в областта на иновациите;
· препоръчва прогнозирането да включва специфични, проверени чрез стрес тестове анализи на трудовата миграция като основна икономическа необходимост, като се има предвид прогнозираният спад на населението в трудоспособна възраст, и призовава за прецизно прогнозиране по отношение на социалната издръжливост и капацитета за интеграция;
· призовава за по-подробна прогнозна оценка на тройната планетарна криза и препоръчва изготвянето на специални глави относно климата, биологичното разнообразие и замърсяването, които да включват краткосрочни, средносрочни и дългосрочни сценарии;
· счита, че е в отлична позиция да открива ранни признаци, и призовава за постоянен, структуриран механизъм, чрез който да допринася непрекъснато за работата на Комисията по прогнозиране, съчетан със съвместно прогнозиране за разработване на стратегически визии, възприемани от всички институции на ЕС.

	За контакт
	Pierluigi Brombo

	Тел.
	+32 25469718

	Eлектронен адрес
	Pierluigi.Brombo@eesc.europa.eu





· Европейски бизнес портфейли


	Докладчик
	Philip VON BROCKDORFF (група „Работници“ — MT)

	Отправни документи
	COM(2025) 838 final 
EESC-2025-03899-00-00-AC



Основни аспекти

ЕИСК:
· подчертава необходимостта да се гарантира съгласуваност между европейския бизнес портфейл и реалните бизнес нужди, като се излезе извън рамките на опростяването;
· призовава за по-хармонизирани структури за сверяване на самоличност и мандати, както и за ясно разграничение между портфейла за цифрова самоличност и бизнес портфейла, като се определят съответните им роли, регулаторен обхват и взаимодействие със секторното законодателство;
· препоръчва европейският бизнес портфейл да улеснява иновациите и да използва по най-добрия начин бъдещата рамка „28-и режим“, като предотвратява понижаването на социалните стандарти;
· подчертава, че е важно да се гарантира сигурност и отчетност, както и ясна комуникация и надеждност;
· призовава за международна оперативност на европейския бизнес портфейл;
· подчертава необходимостта да се гарантира, че работниците, на които е възложено управлението на европейските бизнес портфейли, са защитени по подходящ начин;
· препоръчва държавите членки да предоставят стимули на МСП и микропредприятията да възприемат европейския бизнес портфейл;
· подчертава, че е важно да се гарантира правната точност на преводите на номенклатурите, описващи вида на корпоративната структура или сдружение, които могат да бъдат много специфични на национално равнище.

	За контакт
	Marco Manfroni

	Тел.
	+32 25469140

	Eлектронен адрес
	Marco.Manfroni@eesc.europa.eu





· Моторни превозни средства/Опростяване на техническите изисквания и изпитванията


	Главен докладчик

	David HAFNER (група „Работници“ — AT)

	Отправни документи
	COM(2025) 993 final 
EESC-2026-00266-00-00-AC



Основни аспекти

ЕИСК:
· подчертава стратегическото значение на европейския автомобилен сектор за промишлените вериги за създаване на стойност, заетостта и иновациите и призовава за укрепването на производствения капацитет и технологичното лидерство в съответствие с целите на Съюза под мотото „Произведено в Европа“;
· подчертава, че опростяването на нормативната уредба трябва да зачита изцяло целите на ЕС в областта на климата и пътя за декарбонизация, като същевременно се гарантира, че разликите в задвижващите технологии не оправдават по-ниски стандарти на безопасност, здраве или правоприлагане;
· приветства създаването на новата подкатегория M1e за малки електрически превозни средства като мярка на промишлената политика и призовава за съгласуван подход по отношение на сравними категории, включително леките търговски превозни средства (N1);
· подчертава основната роля на цифровия тахограф за пътната безопасност, благосъстоянието на водачите и прилагането на социалните правила и подчертава, че освобождаванията трябва да бъдат пропорционални, ограничени и да не излагат на риск мониторинга на превозните средства, извършващи търговски транспорт на трети страни;
· призовава за регулаторна съгласуваност в рамките на пакета за автомобилната промишленост, включително оперативна съвместимост между превозните средства, инфраструктурата за зареждане и електроенергийната мрежа, както и съгласуване с правилата за одобряване на типа, ДЕВИ III и Регламента относно батериите, за да се даде възможност за интелигентно и двупосочно зареждане (V2G).

	За контакт
	Silvia Staffa

	Тел.
	+32 25468378

	Eлектронен адрес
	Silvia.Staffa@eesc.europa.eu





[bookmark: _Toc70322234][bookmark: _Toc75527084][bookmark: _Toc225870505]ЗЕМЕДЕЛИЕ, РАЗВИТИЕ НА СЕЛСКИТЕ РАЙОНИ, ОКОЛНА СРЕДА

· GreenData4All — актуализирани правила относно геопространствените данни за околната среда и достъпа до информация за околната среда


	Докладчик
	Anna SCHOEMAKERS (група „Организации на гражданското общество“ — NL)


	Отправни документи
	COM(2025) 985 final
EESC-2025-04350-00-00-AC



Основни аспекти

ЕИСК:
· [bookmark: _Toc225158891]приветства преразглеждането на Директива 2007/2/ЕО (INSPIRE) и предложените изменения, които имат за цел да опростят задълженията, да премахнат остарелите разпоредби, да намалят дублирането и да модернизират управлението, като същевременно запазят една съгласувана и хармонизирана европейска инфраструктура за пространствена информация;
· [bookmark: _Toc225158892]подкрепя привеждането на преразгледаната рамка INSPIRE в съответствие с Директива (ЕС) 2019/1024 относно отворените данни и повторното използване на информацията от публичния сектор и приветства премахването на припокриващите се разпоредби, отразяващо еволюцията към единна европейска екосистема за данни;
· [bookmark: _Toc225158893]отново заявява, че данните, разгледани в рамките на инициативата GreenData4All, са трансгранични и междусекторни и представляват стратегически обществен актив за политиките на държавите членки и Съюза;
· [bookmark: _Toc225158894]би предпочел социалните партньори и организациите на гражданското общество да бъдат изрично посочени в член 18 от Директива 2007/2/ЕО, за да се избегнат различни тълкувания и дискреционно прилагане на равнището на държавите членки;
· [bookmark: _Toc225158895]подчертава, че опростяването и модернизирането на рамката INSPIRE се очаква да генерира годишни икономии на разходи в размер на приблизително 12 милиона евро, като по този начин ще се намалят разходите за спазване на изискванията за публичните органи и ще се улесни достъпът до висококачествени геопространствени масиви от данни както за публични, така и за частни потребители;
· [bookmark: _Toc225158896]препоръчва да се гарантира, че държавите членки имат достъп до подходящи хардуерни и софтуерни инструменти, за да могат да използват едни и същи технически стандарти и процедури и по този начин да осигурят оперативната съвместимост на данните;
· [bookmark: _Toc225158897]подчертава, че принципът на справедливост между поколенията е важен при събирането, обработката и публикуването на пространствени данни, тъй като те се използват за осигуряване на информация за избора на политиките с трайни последици за околната среда и обществото;
· [bookmark: _Toc225158898]посочва, че справедливостта между поколенията включва избягване на неблагоприятни екологични въздействия, справяне със социалните последици — включително изключване в „белите зони“ — и отчитане на потенциалните отрицателни въздействия на ИИ, така че да се гарантира, че инфраструктурата за пространствени данни остава достъпна и полезна както за настоящите, така и за бъдещите поколения;


· [bookmark: _Toc225158899]настоятелно препоръчва прилагането на преразгледаната рамка INSPIRE да бъде съпътствано от задълбочаване на усилията, за да се гарантира, че европейските пространствени данни се събират, съхраняват, обработват и защитават в рамките на Съюза, под европейска правна юрисдикция. 

	За контакт
	Alejandra Molina Saavedra

	Тел.
	+32 25468249

	Eлектронен адрес
	Alejandra.Molinasaavedra@eesc.europa.eu 





· Изменение на регламента за биологичното производство


	Докладчик
	Andreas Thurner (група „Организации на гражданското общество“ — DE)


	Отправни документи
	COM(2025) 780 final
EESC-2025-04393-00-00-AC-TRA



Основни аспекти

ЕИСК:

· подкрепя предложението на Комисията за точно и целенасочено преразглеждане на рамковото законодателство на ЕС в областта на биологичното производство и счита, че предложените изменения като цяло са подходящи и необходими;
· изтъква, че всички елементи на предложението са важни за постигане на желания резултат, а именно ориентирана към бъдещето рамка за биологичното производство. Поради това целенасоченото разширяване на обхвата на основния акт, предложената пътна карта за по-нататъшно изясняване и опростяване в областта на вторичното законодателство и актуализирането на плана за действие на ЕС за биологичното производство следва да се разглеждат като пакет и да се осъществяват паралелно;
· настоява, че законодателните промени не трябва да водят до допълнителна административна тежест за стопанските субекти, а по-скоро да допринасят за опростяване, като същевременно се запазва целостта на стандарта на ЕС за биологично производство;
· препоръчва предложението на Комисията да бъде прието бързо, за да се осигури опростяване и правна сигурност на стопанските субекти и заинтересованите страни в областта на биологичното производство, етикетирането, сертифицирането и търговията.

	За контакт
	Arturo Iniguez

	Тел.
	+32 25468768

	Eлектронен адрес
	Arturo.Iniguez@eesc.europa.eu





· Сборен пакет от мерки за околната среда — Опростяване на административната тежест в законодателството в областта на околната среда

	Докладчик
	Felipe MEDINA (група „Работодатели“ — ES)

	
	

	Отправни документи
	COM(2025) 980 final 
COM(2025) 981 final
COM(2025) 982 final
COM(2025) 983 final
COM(2025) 984 final
COM(2025) 986 final
EESC-2025-03982-00-00-AC



Основни аспекти

ЕИСК:
· [bookmark: _Toc225158900]счита, че опростяването може да допринесе за по-ефективна и ефикасна регулаторна рамка, като същевременно подкрепя конкурентоспособността и устойчивостта на европейската икономика по време на екологичния преход, при условие че се запазят основните цели и равнището на амбиция на съществуващите достижения на правото;
· [bookmark: _Toc225158901]смята, че посредством разрешаването на системните проблеми, установени в разгледаните законодателни досиета, ЕС може да укрепи както своите екологични цели, така и икономическата си устойчивост;
· [bookmark: _Toc225158902]отбелязва, че мерките за опростяване трябва да са насочени предимно към намаляване на дублирането и хармонизиране на форматите, без да се премахва задължението за наблюдение на въздействието върху околната среда;
· [bookmark: _Toc225158903]счита, че систематичното прилагане на принципа „само веднъж“, съгласно който едни и същи данни се предоставят еднократно и се използват повторно в различни регулаторни рамки, следва да се превърне в основен елемент на управлението на околната среда в ЕС;
· [bookmark: _Toc225158904]подчертава необходимостта от рационализиране на процедурите за издаване на разрешения и одобрения, като се гарантира пропорционалност между мащаба, продължителността и риска, свързан с дейностите, и наложените административни изисквания;
· [bookmark: _Toc225158905]отново подчертава, че е важно своевременно да се провеждат консултации и да се публикуват насоки, отговори на често задаваните въпроси и актове за изпълнение на равнището на ЕС преди датите на прилагане;
· [bookmark: _Toc225158906]приканва Комисията да обмисли провеждането на пълна и изчерпателна оценка на въздействието на общото предложение;
· [bookmark: _Toc225158907]отбелязва, че следва да се запазят пълните, всеобхватни и специфични за всеки проект екологични оценки;
· [bookmark: _Toc225158908]приветства факта, че държавите членки ще могат да решават дали да изискват от производителите, установени в трети държави, да определят упълномощен представител за разширената отговорност на производителя;
· [bookmark: _Toc225158909]вярва, че за да се постигне реално опростяване, при прилагането на законодателството и на мерките от бъдещия сборен пакет следва да се признава приносът на депозитните системи за връщане и мерките за повторна употреба;
· [bookmark: _Toc225158910]отново заявява, че прагът за животновъдните стопанства следва да бъде повишен въз основа на нова всеобхватна оценка на въздействието на технологиите за отглеждане.

	За контакт
	Gaizka Malo Elcoro-Iribe

	Тел.
	+32 25468526

	Eлектронен адрес
	Gaizka.MaloElcoro-Iribe@eesc.europa.eu





· Стратегия за обновяване на поколенията

	Главен докладчик
	Arnold PUECH d’ALISSAC (група „Работодатели“ — FR)

	

	Отправни документи
	COM(2025) 872 final
EESC-2025-03547-00-00-AC

	
	


Основни аспекти


ЕИСК:

· приветства стратегията на Комисията за обновяване на поколенията в селското стопанство, но призовава тя да стане по-обвързваща и държавите членки да приведат своите национални рамки в съответствие с нейните препоръки;
· изразява силна загриженост във връзка с намаляването на бъдещия бюджет на ОСП и настоява, че обновяването на поколенията няма да бъде постижимо без укрепена обща селскостопанска политика с достатъчно финансиране, като това включва превръщането на дела от 6% за млади земеделски стопани в задължителен минимум;
· призовава за консолидиране и укрепване на съществуващите инструменти на ОСП (подпомагане на доходите, помощ за установяване, подпомагане на инвестициите и инструменти за управление на риска), за да се гарантират жизнеспособни и устойчиви земеделски предприятия, в които може да се инвестира;
· подчертава, че достъпът до земя, финансиране и справедливи пазарни условия — по-специално посредством задължително сключване на договори и укрепване на организациите на производителите — са съществени предпоставки за икономическата устойчивост на младите земеделски стопани;
· подчертава значението на засиленото първоначално обучение и обучението през целия живот в областта на селското стопанство, подобреното развитие на уменията и засиленото участие в програмите на ЕС за мобилност с цел повишаване на привлекателността на селското стопанство като кариера;
· подчертава, че обновяването на поколенията зависи от динамични селски райони, които предлагат подходящи услуги, жилищно настаняване, свързаност и качество на живот;
· призовава за ефективни механизми за наследяване, пенсиониране и ранно пенсиониране, които да гарантират достойно напускане, да улесняват прехвърлянето на стопанствата и да предотвратяват натрупването на плащания и пенсии по ОСП.


	За контакт 
	Nicolas Stenger

	Тел.
	+32 25468152

	Eлектронен адрес
	Nicolas.Stenger@eesc.europa.eu  





· Стратегия на ЕС за устойчивост на водните ресурси и европейска интегрирана рамка за издръжливост спрямо изменението на климата и управление на риска


	Главен докладчик
	Anastasis YIAPANIS (група „Организации на гражданското общество“ — CY)

	
	

	Отправни документи
	Проучвателно становище по искане на кипърското председателство на Съвета на ЕС
EESC-2025-03736-00-00-AC



Основни аспекти

ЕИСК:

· счита, че осигуряването на универсален достъп до безопасна вода и канализация на достъпни цени трябва да остане основен ангажимент на ЕС;
· подчертава, че устойчивостта на водните ресурси и адаптирането към изменението на климата са взаимно подсилващи се и трябва да бъдат обхванати от единна и съгласувана рамка на политиката;
· призовава за укрепена рамка за издръжливост спрямо изменението на климата, която напълно да подкрепя и допълва Стратегията за устойчивост на водните ресурси и да е приведена в съответствие с международните ангажименти;
· отбелязва, че предотвратяването и подготвеността следва да се превърнат в основополагащите принципи на политиките на ЕС за водата и климата;
· призовава за систематично прилагане на „воден тест“ в законодателните процеси на ЕС, като се гарантира, че предложенията в ключови сектори се оценяват от гледна точка на тяхното въздействие върху водата и са съобразени с целите на Европейската стратегия за устойчивост на водните ресурси;
· призовава за засилено трансгранично сътрудничество въз основа на споделени данни, общи протоколи и механизми за солидарност, включително със съседни държави извън ЕС;
· подчертава, че селскостопанската политика следва да дава приоритет на практиките за устойчиво управление на водите, а промишлените политики следва да насърчават възприемането на ефективни водни системи;
· призовава Комисията да предложи всеобхватен регламент, с който да се установи ясна йерархия на използването на водата, като се даде приоритет на основните човешки потребности, опазването на екосистемите и устойчивите икономически дейности;
· подчертава, че следва да се внедряват в голям мащаб природосъобразни решения като централен стълб на устойчивостта на водните ресурси и адаптирането към изменението на климата и смекчаването на неговите последици;
· счита, че в градоустройството и регионалното планиране трябва да се интегрира проектиране, отчитащо аспектите, свързани с водата;
· подчертава, че в следващата многогодишна финансова рамка трябва да се даде ясен приоритет на устойчивостта на водните ресурси, особено в регионите, изправени пред сериозен недостиг на вода;
· подчертава, че устойчивостта на водните ресурси и адаптирането към изменението на климата зависят от наличието на квалифицирана работна сила. Необходими са устойчиви инвестиции в образование и обучение, за да се преодолее недостигът на умения в областта на управлението на водите, адаптирането към изменението на климата, цифровия мониторинг и природосъобразните решения.

	За контакт 
	Gaizka Malo Elcoro-Iribe

	Тел.
	+32 25468526

	Eлектронен адрес
	Gaizka.MaloElcoro-Iribe@eesc.europa.eu






· Преразглеждане на механизма за корекция на въглеродните емисии на границите (МКВЕГ)


	Докладчик
	Teppo SÄKKINEN (група „Работодатели“ — FI)

	
	

	Отправни документи
	COM(2025) 989 final
COM(2025) 990 final
EESC-2025-04390-00-00-AC



Основни аспекти

ЕИСК:

· [bookmark: _Toc225158911][bookmark: _Toc225870506]потвърждава отново ангажимента си към целите на ЕС в областта на климата и подкрепата си за схемата за търговия с емисии (СТЕ) като ключов инструмент за стимулиране на декарбонизацията;
· [bookmark: _Toc225158912][bookmark: _Toc225870507]подчертава, че трябва да се обърне сериозно внимание на рисковете от изместване на въглеродни емисии и въздействието на МКВЕГ, неговата способност за смекчаване на изместването на въглеродни емисии и постепенното намаляване на безплатните квоти трябва да бъдат внимателно наблюдавани;
· [bookmark: _Toc225158913][bookmark: _Toc225870508]отново изразява подкрепата си за разширяването на обхвата на МКВЕГ, за да се избегне прехвърляне на риска от изместване на въглеродни емисии надолу по веригата за създаване на стойност;
· [bookmark: _Toc225158914][bookmark: _Toc225870509]призовава Комисията да удвои усилията си във връзка с изпълнението и счита, че следва да се обмисли ограничен преходен период за разширяването надолу по веригата;
· [bookmark: _Toc225158915][bookmark: _Toc225870510]подкрепя предложените от Комисията мерки срещу заобикалянето на МКВЕГ и призовава Комисията и държавите членки да предприемат спешни действия за увеличаване на броя на проверяващите органи;
· [bookmark: _Toc225158916][bookmark: _Toc225870511]отбелязва, че новопредложеният член 27а, който позволява временното изключване на стоки от обхвата на МКВЕГ поради сериозни и непредвидени обстоятелства, трябва да бъде ясно определен, за да се избегне несигурност на пазара и в областта на инвестициите. В случай на използване на член 27а следва да се прилагат допълнителни мерки за предотвратяване на изместването на въглеродни емисии и отрицателното въздействие върху декарбонизацията;
· [bookmark: _Toc225158917][bookmark: _Toc225870512]отново заявява, че МКВЕГ е инструмент от областта на климата, чиято основна цел е да допринася за глобалните цели в областта на климата по икономически ефективен начин, а не за събирането на възможно най-много собствени ресурси за ЕС;
· [bookmark: _Toc225158918][bookmark: _Toc225870513]подчертава необходимостта от дългосрочни оперативни механизми в подкрепа на ориентираните към износ сектори в Европа след постепенното премахване на безплатното разпределяне на квоти по СТЕ на ЕС;
· [bookmark: _Toc225158919][bookmark: _Toc225870514]препоръчва на ЕС да провежда активен диалог с търговските партньори, по-специално с развиващите се държави, за да подкрепи капацитета им за привеждане в съответствие с МКВЕГ, осигуряване на надеждни данни за емисиите и приемане на схеми за определяне на цените на въглеродните емисии.

	За контакт
	Gaizka Malo Elcoro-Iribe 

	Тел.
	+32 25468526

	Eлектронен адрес
	Gaizka.MaloElcoro-Iribe@eesc.europa.eu





[bookmark: _Toc225870515]КОНСУЛТАТИВНА КОМИСИЯ ПО ИНДУСТРИАЛНИ ПРОМЕНИ


· Стратегия за стимулиране на производството на акумулаторни батерии


	Докладчик
	Jason DEGUARA (група „Работници“ — MT)

	Съдокладчик
	Marco MENSINK (кат. 1 — NL)

	

	Отправни документи
	C(2025) 8950 final
EESC-2026-00017-00-00-AC

	
	


Основни аспекти

ЕИСК:

· подкрепя стратегията за стимулиране на производството на акумулаторни батерии с цел укрепване на европейската верига за създаване на стойност в сектора на акумулаторните батерии, но призовава за по-ясни приоритети, по-силни инструменти и обхват, който не се ограничава до акумулаторните батерии за електрически превозни средства;
· призовава за надежден дългосрочен план на ЕС за финансиране с по-силна подкрепа от Комисията и държавите членки, включително чрез следващата МФР;
· подчертава, че „произведено в Европа“ следва да бъде сигнал за високо качество и строги социални и екологични стандарти и че разрастването на проектите в конкурентоспособни гигафабрики изисква навременно финансиране с приложими условия, съгласувани инструменти за издаване на разрешения и достъп до пазара и еднакво прилагане за всички продукти, продавани в ЕС;
· призовава за приобщаващ екосистемен подход, който подкрепя МСП, доставчиците и рециклиращите предприятия наред с големите заводи, и подчертава, че публичната подкрепа следва да бъде обвързана с качествени работни места, пълно спазване на изискванията на ЕС и Европейския стълб на социалните права;
· препоръчва обвързване на държавната помощ, обществените поръчки и субсидиите с трансфера на технологии и условията за местно съдържание с цел изграждане на европейски експертен опит;
· призовава разрастването да бъде съпътствано от увеличаване на капацитета за разглобяване и рециклиране, финансиране на технологии от следващо поколение, по-хармонизирано събиране и мерки, които правят рециклирането икономически привлекателно;
· призовава в научноизследователската и развойна дейност да се даде приоритет на пилотни проекти и първи по рода си линии за производство на химикали от критично значение и машини, произведени в ЕС, както и да се финансира производството на натрий и други химични вещества, различни от литий;
· предлага да се създадат работни направления относно безопасността на материалите за акумулаторни батерии, за да се определят ясни стандарти за възлагане на обществени поръчки и съответствие, да се намали разпокъсаността и да се подкрепи ефективното производство, в съответствие с правилата на ЕС и международните правила;
· предупреждава, че бързото разрастване на производствения капацитет изисква засилени мерки в областта на здравословните и безопасни условия на труд, в т.ч. подходящ персонал, обучение, инвестиции в превантивни мерки, ясна документация относно опасните материали, ефективни инспекции (включително за работниците мигранти и мобилните работници) и силно участие на работниците и социален диалог.

	За контакт
	Maria Libertini

	Тел.
	+32 25468724

	Eлектронен адрес
	Maria.Libertini@eesc.europa.eu 





· Европейски акт за биотехнологиите и придружаващата го Директива относно генетично модифицираните микроорганизми
	

Докладчик
	
	

Joan ROGET ALEMANY (група „Работодатели“ — ES)

	Съдокладчик
	
	Thomas STUDENT (кат. 2 — DE)

	
	

	Отправни документи
	
	COM(2025) 1022 final
COM(2025) 1031 final
EESC-2026-00031-00-00-AC



Основни аспекти

ЕИСК:

· призовава за целенасочени инвестиции в научни изследвания, иновации и производство в областта на здравните биотехнологии, за по-силна подкрепа от страна на ЕС за биотехнологичните клъстери и техните инструменти за разрастване, както и за включване на стратегията на ЕС за биотехнологиите в съответните инициативи на ЕС;
· счита, че Европейската агенция по лекарствата следва да бъде единственият орган на ЕС за лицензиране на фармацевтични продукти, и приветства регулаторните лаборатории с определения, приведени в съответствие с EMA, и тестването на социалната приемливост;
· подкрепя едногодишните СДЗ, когато продуктът е иновативен, произведен в ЕС и предлага значително различен механизъм с безопасност и ефикасност, най-малкото равностойни на съществуващите разрешени в ЕС лечения за същото заболяване;
· приветства двугодишния пилотен проект за увеличаване на капитала и призовава за постоянен инструмент за късен етап, с канализиране на финанси от ЕИБ, по-хармонизирани капиталови правила, по-силен трансфер между академичните среди и промишлеността и рационализирана мрежа за подкрепа с допълнително финансиране и без дублиране;
· подкрепя принципа „цифрови по подразбиране“ и пропорционалното използване на ИИ в клиничните изпитвания и приветства подобренията в системата на ЕС за клинични изпитвания, като същевременно призовава за проста, ясна и предвидима рамка, по-добро привеждане в съответствие със стратегиите на ЕС в областта на цифровите технологии и ИИ и вземането на решения от човека;
· приветства акцента върху биологичната безопасност и призовава за проследимост и международно сътрудничество в областта на чувствителните технологии, с пропорционален контрол, като например лицензиране на крайните потребители и процедури от типа на прекурсорите на наркотични вещества, както и за иновации, основани на ГММ, оценка на риска за всеки отделен случай съгласно принципа на предпазните мерки и гаранции за откриваемост и обратимост;
· предупреждава, че опростяването не трябва да се превръща в дерегулиране; призовава за защита на работниците, околната среда и ЗБУТ; и призовава за строга, независима оценка на биотехнологичните приложения преди пускането им на пазара, включително по отношение на биологичната сигурност и биоетиката, подкрепена с подходящи средства от ЕС, за да се избегнат забавяния;
· подчертава ролята на превантивните лекарства; призовава за укрепване на научноизследователската инфраструктура и координацията в областта на ваксините; препоръчва ускорени, пропорционални и приобщаващи пътища за изпитвания на педиатрични и редки заболявания; и призовава за приобщаващ диалог със заинтересованите страни и по-добра координация на националните комитети по медицинска етика.

	За контакт
	Maria Libertini

	Тел.
	+32 25468724

	Eлектронен адрес
	Maria.Libertini@eesc.europa.eu 





· Пътна карта за европейска отбранителна готовност


	Докладчик
	Christian MOOS (група „Организации на гражданското общество“ — DE)

	Съдокладчик
	Christophe TYTGAT (кат. 2 — DE) 

	
	

	Отправни документи
	JOIN(2025) final
EESC-2025-04332-00-00-AC



Основни аспекти

ЕИСК:

· подкрепя разработването на всеобхватна европейска стратегия за отбрана в отговор на завръщането на войната в Европа и променящите се геополитически съперничества;
· подчертава, че надеждната европейска отбрана трябва да се основава на демократична отчетност, прозрачност и граждански надзор;
· призовава за подход към отбранителната готовност, обхващащ цялото общество, включително създаването на Европейски пакт за уменията в областта на отбраната и строги трудови стандарти;
· приветства структурирания подход на Пътната карта за отбранителна готовност, но изразява съжаление относно липсата на военноморска отбрана като ключов компонент на архитектурата на отбранителната готовност на ЕС;
· призовава във връзка с отбранителната готовност да се даде приоритет на областите за способности от критично значение, както и на защитата на критичната инфраструктура, като например пристанищата и железопътните линии;
· настоятелно призовава ЕС да преодолее разпокъсаността чрез укрепване и оптимизиране на европейската отбранителна технологична и индустриална база (ЕОТИБ), засилване на сътрудничеството, насърчаване на съвместното възлагане на обществени поръчки, намаляване на чуждестранните зависимости и подобряване на устойчивостта на веригата на доставки;
· предупреждава за опасността от национален протекционизъм при възлагането на обществени поръчки в областта на отбраната и се застъпва за създаването на постоянна европейска платформа за съвместно възлагане на обществени поръчки с цел подобряване на оперативната съвместимост, ефективността и икономиите от мащаба във всички държави членки;
· призовава за създаването на истински единен пазар за отбранително оборудване въз основа на общи стандарти, прозрачност и еднакви условия на конкуренция между публичните и частните предприятия, като същевременно се предоставя целенасочена подкрепа за МСП и иновативните дружества;
· препоръчва да се създаде напълно интегрирано пространство за военна мобилност на ЕС до 2027 г. чрез хармонизирани правила в областта на транспорта, митниците и инфраструктурата, измерими показатели за ефективност и система за обслужване на едно гише при митническото оформяне за трансграничните военни движения;
· подчертава необходимостта от укрепване на капацитета на отбранителната промишленост чрез координирани инструменти на ЕС за финансиране.

	Adam Dorywalski

	Тел.
	+32 25469397

	Eлектронен адрес
	Adam.Dorywalski@eesc.europa.eu

Основни аспекти

ЕИСК:

· напълно подкрепя приемането на пътната карта на ЕС за трансформация на отбранителната промишленост и я счита за ключов инструмент за укрепване на отбранителната готовност и промишления капацитет на Европа;
· призовава за възстановяване на европейската промишлена стратегическа автономност като основна цел на пътната карта, което ще даде възможност на ЕС да проектира, произвежда, поддържа и разработва критични отбранителни системи с устойчиви и мащабируеми вериги на доставки;
· подчертава, че технологичният суверенитет трябва да бъде укрепен чрез лидерство в знанията, уменията, инженерството, интелектуалната собственост, трансфера на технологии и производствения капацитет по цялата верига на доставки в областта на отбраната, включително суровините от критично значение;
· подчертава, че финансирането за пътната карта не следва да подкопава съществуващите програми в подкрепа на европейската отбранителна технологична и индустриална база (ЕОТИБ), нито да застрашава целите на ЕС в областта на социалния, цифровия и екологичния преход;
· препоръчва трансформацията на отбранителната промишлена база да бъде от полза за по-широката европейска промишлена екосистема чрез включване на МСП, стартиращите предприятия и секторите с двойна употреба, като например авангардното производство и автомобилната промишленост;
· настоятелно призовава държавите членки да насърчават съвместното възлагане на обществени поръчки и да разработят общи рамки за квалификацията и сертифицирането на отбранителни технологии, за да се намали разпокъсаността, да се ускори внедряването и да се засили оперативната съвместимост;
· подчертава необходимостта от опростяване на регулаторните и административните процедури, като същевременно се гарантират прозрачността, равното третиране и доброто финансово управление в програмите за иновации и възлагане на обществени поръчки в областта на отбраната;
· подкрепя мерките за укрепване на развитието на умения, мобилността на работната сила и преквалификацията, по-специално като се даде възможност на работниците от съседни сектори да преминат към свързани с отбраната отрасли чрез координирани инициативи за образование, обучение и учене през целия живот.

	За контакт
	Laia Tomas Vinardell

	+32 25469149

